Er det bare snyd og bedrag, når hjernemanipulatoren Jan Hellesøe gang på gang hypnotiserer og forudser ting? Hvad det var, fandt vi på TV2 Nord ikke ud af i dag. Vi filmede ham tæt, mens han manipulerede med Yergalem Melake, der til daglig er slagter i Sæby. Han var villig til at være forsøgsperson til et lille trick med Jan Hellesøe. Men forklaringen på tricket har vi ikke kunnet finde, selvom kameraet var på manipulatoren hele tiden. Se klippet herunder. Jan Hellesøe har i mere end 20 år underholdt med psykologisk manipulation, så det er ikke første gang han hører reaktionen: - Hvordan kan man vide det? Han har ikke set, hvad jeg har tegnet!? Lyder det fra en meget begejstret Yergalem Melake. Han ser med når Jan Hellesøe i aften gæster skråen med sit show "Forudsigelser". Se hele manipulationen i klippet herunder.

Referat:
Jan Hellesøe, der er kendt for at kunne manipulere med vores hjerner, er i weekenden i Aalborg - og TV2 Nord gav ham en udfordring.